 1 Samuel 7  Ndị Kiriat-jierim wee bịa buru igbe Jehova gbagoo wee buba ya nụlọ Abinadab nke dị nugwu, ọ bụkwa Elieza nwa ya ka ha doro nsọ ka ọ na-eche igbe Jehova nche.Igbe ahụ wee dọrọ na Kiriat-jierim ruo ọtụtụ ụbọchị nke na o ruru afọ iri abụọ, ụlọ Izrel dum wee na-etiku Jehova mkpu ákwá.Samuel wee gwa ụlọ Izrel dum, sị: Ọ bụrụ na unu ji obi unu niile na-alọghachikwute Jehova, wepụnụ chi ndị mba ọzọ ndị dị netiti unu nakwa ihe oyiyi Ashtọret, meekwanụ ka obi unu dum dịrị nebe Jehova nọ, jeekwaranụ naanị ya ozi, ọ ga-anapụtakwa unu naka ndị Filistia.Ụmụ Izrel wee wepụsịa Bel na ihe oyiyi Ashtọret ma malite ijere naanị Jehova ozi.Samuel wee sị: Kpọkọta Izrel dum na Mizpa, ka m kpekuo Jehova ekpere nihi unu.E wee kpọkọta ha na Mizpa, ha wee na-esere mmiri ma na-awụpụ ya nihu Jehova, buokwa ọnụ nụbọchị ahụ. Ha wee malite ikwu nebe ahụ, sị: Anyị emehiewo Jehova. Samuel wee na-ekpe ụmụ Izrel ikpe na Mizpa.Ndị Filistia wee nụ na ụmụ Izrel ezukọtawo na Mizpa, ndị isi ndị Filistia wee gbagoo ibuso Izrel agha. Mgbe ụmụ Izrel nụrụ ya, ha malitere ịtụ egwu nihi ndị Filistia.Ụmụ Izrel wee gwa Samuel, sị: Nihi anyị, agbachila nkịtị wee ghara ịkpọku Jehova Chineke anyị ka o nyere anyị aka wee zọpụta anyị naka ndị Filistia.Samuel wee were nwa atụrụ ka na-aṅụ ara chụọrọ Jehova àjà nsure ọkụ, bụ àjà a na-esurecha nọkụ; Samuel wee malite ịkpọku Jehova ka o nyere Izrel aka, Jehova wee za ya.O wee ruo na ka Samuel nọ na-achụ àjà nsure ọkụ ahụ, ndị Filistia rutere nso ibuso Izrel agha. Jehova wee mee ka égbè eluigwe nke dara oké ụda gbaa nụbọchị ahụ, o wee tinye ndị Filistia nọgba aghara; Izrel wee merie ha.Ụmụ Izrel wee si na Mizpa mapụta chụwa ndị Filistia, wee gburu ha ruo na ndịda Bet-kaa.Samuel wee buru otu nkume guzobe nagbata Mizpa na Jeshana ma gụọ ya Ebeniza. O wee sị: Jehova enyeworo anyị aka ruo ugbu a.E wee si otú a merie ndị Filistia, ha abataghịkwa ọzọ nókèala Izrel; aka Jehova wee na-emegide ndị Filistia ụbọchị niile nke Samuel.Izrel wee na-enwetaghachi obodo niile ndị Filistia naara ha malite nEkrọn ruo Gat, Izrel napụtakwara ókèala ha naka ndị Filistia.Samuel wee na-ekpe Izrel ikpe ụbọchị niile nke ndụ ya.Ọ na-emekwa njem site nafọ ruo nafọ, na-agazu Betel na Gilgal na Mizpa dum ma na-ekpe Izrel ikpe nebe ndị a niile.Ma ọ na-alọta na Rema, nihi na ọ bụ nebe ahụ ka ụlọ ya dị, ọ bụkwa nebe ahụ ka ọ na-anọ ekpe Izrel ikpe. O wee wuoro Jehova ebe ịchụàjà nebe ahụ. 